**ARATAKIHAGA nō te fare hakapikihaga TUATAHI TE TAHUA O FARIKI**

**Hao Porinetia Farāni**

|  |  |
| --- | --- |
|  | **Pages** |
| **Upoko reko poto** | **1-2** |
| **Fakaararahaga** | **3-4** |
| **Upoko reko poto**  **I. Tomohaga** | **4-6** |
| * 1. Tomohaga i te fare hakapikihaga Tamahou   2. Tomohaga i te fare hakapikihaga tuatahi   3. Te fakaūhaga   4. Hakapikihaga i te haga tamariki huma   5. Hakapikihaga i te haga tamariki makimaki | **4**  **4-5**  **5**  **5-6**  **6** |
| **Upoko reko II. Te haere tāmauhaga ē te tītauhaga hakapikihaga** | **6-8** |
| 2.1.Te haere tāmauhaga i te fare hakapikihaga tamahou  2.2.Te haere tāmauhaga i te fare hakapikihaga tuatahi  2.2.1.Parau tumu  2.2.2.Te haga ma’irihaga  2.3.Parau tumu  2.3.1.Te haga anihaga takakē  2.3.2. te haga tumu farikihaia  2.4.Tāhora ē te fakanahohaga i te hora hakapikihaga  2.4.1.Te fakanahohaga i te hora hakapikihaga  2.4.2. Te mana o te tavana | **6**  **6-7**  **6**  **6-7**  **7-8**  **7-8**  **8**  **8**  **8**  **8** |
| **Upoko reko III. Te ora hakapikihaga** | **8-11** |
| 3.1.Fakanahohaga tumu | **8-9** |
| 3.2. Pāruruhaga i te haga tagata tutikakore | **9** |
| 3.3.Parau tumu nō te hipakorehaga i te roto i te tapihokohaga. | **9-10** |
| 3.4.Te haga huru hakapikihaga.  3.4.1. I te fare hakapikihaga tamahou  3.4.2.A I te fare hakapikihaga tuatahi | **10-11**  **10**  **10-11** |
| 3.5. Pāruruhaga | **11** |
| **upoko IV. Te ravehaga i te haga piha fare hakapikihaga – ihomā ē te orahaga pāogoogo kore** | **11-14** |
| 4.1. Te ravehaga i te haga piha o te fare hakapikihaga-tikahaga  4.2. Tomohaga i roto i te fare hakapikihaga.  4.3. Ihomā  4.4. Te orahaga pāogoogo kore  4.5. Te tāpura pāogoogo kore (PPMS) nō te haga ’ati tōreu  4.6.Fakautuutu vitviti  4.7.Terehaga takakē  4.8.Pāruruhaga i ruga i te rēni Natirara | **11-12**  **12**  **12**  **13**  **13**  **13**  **14**  **14** |
| **UpokoV. Te hakapagopago** | **14-16** |
| 5.1.fakanahohaga tumu  5.2.Farikihaga ē te hokihaga te haga tamariki i te haga gutuāfare.  5.2.1.Terehaga i te fare hakapikihaga tamahou ē tuatahi  5.2.2Terehaga takakē i te fare hakapikihaga tamahou.  5.2.3.Terehaga takakē i te fare hakapikihaga tuatahi.  5.3. **Tītauhaga i te haga tagata kia haere mai e turu i te tāpura hakapikihaga.**  5.3.1. Te tikahaga o te korometua  5.3.2. Mākui tamariki hakapikihaga  5.3.3. Te haga rave hānuga na te oire  5.3.4. Te haga tagata i vaho atu | **14**  **14-15**  **14**  **15**  **15**  **15-16**  **15**  **16**  **16**  **16** |
| **Upoko parau VI. Te hono i roto i te Fare hakapikihaga e te gutuāfare.** | **16-18** |
| 6.1.Concertation avec les familles  6.2.Te tikahaga mākui  6.3. Te ta’atihaga mākui tamariki hakapikihaga  6.4. ’Operehaga parau | **16**  **16**  **16**  **16** |

|  |  |  |  |  |
| --- | --- | --- | --- | --- |
| **Upoko reko poto**  **Fakaarahaga**  Te tikahaga mana nō te hakapikihaga ē tikahaga tumu. Te fakanaho nei te Henua i te hakapikihaga nō te TUATAHI e te RUATAHI.  O te fare hakapikihaga vāhi e roaka ai te haga kite, te piha hānuga mātāmua nō te hakapihaga a te Hau, aratakihoa hia e te haga fakahaerehaga tītauhia e te Hau.  **Te rēni tumu hakapikihaga**  I Porinetia farāni, e tītauhia te hakapikihaga nō te haga tamariki fāito matahiti 3 e tae atu i te 16.  **Te rēni tumu tikamā**  Na te haga gutuāfare e fakaoti I te terehaga hakapikihaga nō tā rātou haga tamariki.  **Te rēni tumu ’aifāito**  E ite huru ia :  - te ’aifāito i te tomohaga i roto i te hakapihaga a te Hau  E fakarikihia te kātoahaga o te haga tamariki.  Na ruga i te anihaga a te haga mākui, e tītauhia e fakariki i tā rātou haga tamariki tikahia i te geti o te matahiti i roto i te piha tamahou nō te hakaineine maitaki haga kia rātou.  - te ’aifāito i te ravehaga  Mai i pāpakihia i ruga iho.  E ravehia te kātoahaga o te haga tamariki.  **Te rēni tumu o te rāita e te ’aufau kore**  E hakapikihaga rāita e ’aufau kore.  **Te rēni tumu higokore**  Kaore e hipahia te haga huru tagata, e farikihia te kātoahaga o te tamariki, makui…  Teie te huru o teie rēni tumu :  - te higokore poritita  Kaore e viru i te haga korometua e poritita.e tae noa atu i te tahi atu tagata.  - te higokore hakapagohaga  Kaore e viru i te haga korometua e horoga i tōna manako i ruga i tōna hakapagohaga e tae noa tu i te atu haga tagata.  - te higokore tapihokohaga  Kaore e viru e tapihoko i roto I te fare hakapikihaga.    **I. Te tomohaga**  **1.1. Tomohaga i te fare hakapikihaga Tamahou**  Kia tikahia e geti(3) matahiti i tā kōtou tamariki e tītauhia kia fakarikihia teie tamariki i te fare hakapikihaga i hiki noa mai i tōna nohohaga.  Kia tikamai teie haga tamariki e geti matahiti i te hakamātāhaga hakapikihaga.  E viru kātoa e fakariki mai te haga tamariki e tikahia e geti(3) matahiti e horo atu i te hopega matahiti.  Nō te haga tamariki fāito matahiti ite (2) piha hakapikihaga nō te haga tamariki e ite (2) matahiti, na te fakatere o te pū DGEE e fakaōti mai.  E viru kātoa e fakariki mai te haga tamariki e tikahia e geti(3) matahiti e horo atu i te hopega matahiti.  E fakarikihia teie haga tamariki i roto i te haga fare hakapikihaga nō te oire tōreu kaore ra i roto inte haga puke motu ātea.  E tītauhia te haga gutuāfare kia hōroga mai i te tika fakatere hakapikihaga :  - parau fānauhaga kaore ra te puta tīvira  - parau a te taote nō tāna haga pātia arai  - parau i hōgahia mai na te oire ( te vai nei te haga oire, na rātou e hakapago nei te tuhaga tapagohaga igoa)  **1.2. Tomohaga i te fare hakapihaga tuatahi**  Kia tika mai te haga tamariki e tika hia e mihe(5) matahiti I te fare hakapikihaga.  E tītauhia te haga gutuāfare kia hōroga mai i te tika fakatere hakapikihaga :  - parau fānauhaga kaore ra te puta tīvira  - parau a te taote nō tāna haga pātia arai  - parau i hōgahia mai na te oire ( te vai nei te haga oire, na rātou e hakapago nei te tuhaga tapagohaga igoa)  **1.3. Parau tumu**  Na te haga mākui fānau kaore te haga tika e vai nei tā rātou parau tikahaga mana e viru e haere mai e tītau te haga parau hakapikihaga mai te parau hakapikihaga i roto i te matahiti kaore te parau tātarahaga.  Na te haga mākui iho e hōroga mai i tō rātou tika mana, to rātou nohohaga nō te tamariki tā rātou e fakaō mai i te fare hakapikihaga.  E tītau te fakatere hakapikihaga te haga tārimahaga nō na e ite mākui kia vai noa atu te tahi horohaga i te pae tivira.  E ravehia teie haga fakaūehaga I te tomohaga mātāmua i te fare hakapikihaga.  Kauraka te tahi tamariki nō te tamahou e viru e vaihohia i te piha hakapikihaga tamahou.  Na te tahi tōmite(CTES) e hōroga i te fakaōtihaga e tōna iho nau mākui.  Kia taui noa atu te fare hakapikihaga, e hōroga hia te tahi parau tātarahaga (ONDE).  E hōroga kātoa hia te puta hakapikihaga (LSU). E viru i te haga mākui e ani i te fare hakapikihaga e fakahaere i te fare hakapikihaga hou.  Na te tika 4 n°95-63AT nō 23 nō mē1995 e fakatītau I te haga mākui kia tura i te haga pātia arai.  Na te tahi parau taote e viru e tātara i teie tītauhaga o te haga pātia arai.  Te fakatere hakapikihaga te tika nō te puta i tāpago hia te haga igoa tamariki e I ruga Ia ONDE tahua natirara. Na nā hoki e tāpago te haga parau i hōrogahia mai nā te haga mākui.  Kia tomo mātāmua mai te tamariki, e viru i te fakatere hakapikihaga e hōroga i te haga parau i ruga i te nohohaga e te haga nūmera niuniu i te gāti mākui (APE)  I te tōmahaga hakapikihaga, e hōrogahia te tahi parau nō te tahi hakamaramahaga i ruga i te gutuāfare o te tamariki iho.  **1.4. Hakapikihaga i te haga tamariki huma**  E fakarikihia te haga tamariki huma i te fare hakapikihaga i hiki iho i tō rātou nohohaga.  E viru hoki i teie tamariki e haere kātoa I roto I te tahi fare hakapikihaga e tano I tōna huma i ruga ihoa i te fakarikihaga o tōna nau mākui. E viru kātoa i teie tamariki e hoki mai i tōna fare hakapikihaga mātāmua.  Nā te pū DGEE e fakariki i teie tāpagohaga igoa te pū nō te EA ē te pū tōtiare.   * 1. **Hakapikihaga i te haga tamariki maki tāmau, tōmea…**   E fakarikihia te haga tamariki maki tāmau, tōmea i te fare hakapikihaga i hiki iho i tō rātou nohohaga.  E viru e ravehia mai te tahi tāpura fakarikihaga o teie tamariki, (PAI) na ruga i te anihaga a te mākui. Nā te fakatere hakapikihaga e tae noa tu i te taote e fakatikia i teie tāpura, e tae noa tu i te haga tika nō te fare kaikaihaga.  Te fā o teie tāpura koia hoki te hakariki pōpouhaga i teie tāmariki. Kauraka ra nō te tātara i te tika mana o te mākui.  Te vai nei te tahi piha kātoa (SAPAD) nō te tauturu i te haga gutuāfare tamariki maki tāmau e kore e tae atu i te fare hakapikihaga.  **Upoko reko II. TE HAERE TĀMAUHAGA Ē TE TĪTAUHAGA HAKAPIKIHAGA**  **2.1 Te haere tāmauhaga i te fare hakapikihaga tamahou**  E tītauhia i te haga mākui i tāpago i tā rātou tamariki i te fare hakapikihaga tamahou e haere tāmau i te hakapikihaga, e kia fakatūra mai i te haga hora hakamātāhaga ē te haga hora hokihaga. E pekahia te haga ma’irihaga i roto i te tahi puta.  E tītauhaga hakapikihaga nō te kātoahaga o te haga tamariki e faito 3 matahiti haere atu.  **2.2 Te haere tāmauhaga i te fare hakapikihaga tuatahi**  **2.2.1. Parau tumu**  Te haere tāmauhaga i te fare hakapikihaga e tītauhaga ia au i te ture.  **2.2.2 Te haga ma’irihaga**  Te vai te tahi puta i reira e pekahia te haga hana i kore te tamariki e tae i te fare hakapikihaga.  Na te haga tika e rohi nei i te fare hakapikihaga e fakaara i te ma’irihaga o te tamariki.  E fakaarahia te haga mākui i te ma’irihaga, e hōroga mai kōia te tumu i te fakatere hakapikihaga..  Kia rokohia te tamariki i tet tahi maki peke e tītauhia te tahi parau a te taote nō tōna ma’irihaga e te roahaga o tōna ma’irihaga. Mai tei pāpakihia i roto i tefakaotihaga n° 776 CM nō 13 nō tiurai 1990.  Kia tupu noa tu te tahi hape, e viru i te tika fakatere e fārerei i te taote i hi’opo’a i te tamariki.  Kia kite atu te haga mākui e ma’iri tā rātou tamariki, e haere mai kōia e fārerei i te fakatere hakapikihaga.  E viru i te fakatere hakapikihaga e tītau manihini i te haga mākui nō te tumu o te ma’irihaga kaore anake i pāpū, ē ani i te tahi fakariki ma’irihaga i te fakatere o te pū DGEE.  E tukuhia te haga ma’irihaga, te haga tumu e tae noa tu te māorohaga i roto i te tahi puta nō te matahiti hakapikihaga.  Kia pinepine te haga ma’irihaga, e tīrtau manihini te fakatere hakapikihaga i te haga mākui nō rekoreko. E viru kātoa kōia e fakatupu te tahi pupu hakapikihaga nō te tauturu te tamariki e tōna gutuāfare mai te pāpakihia e te kīrava 27, fakaotihaga n° 795 CM nō te 24 tiurai 1996.  Kia kore te tāpura tauturu e tūkia, e viru i te fakatere hakapikihaga e hakamanako hakahouā i te haga mākui i tō rātou tika mana ma te hōroga atu i te puta tamariki i te fakatere nō te pū DGEE. Na nā hoki e fakaoti nā hea e tauturu.  E viru kātoa hoki e ani te tathi tītorotorohaga i roto i te gutuāfare.  Kaore hoki i tūkia, e viru e haere roa I mua I te tiripuna.  **2.3 Parau tumu**  **2.3.1 Te haga anihaga takakē**  E viru i te mākui e haere mai e toki i tāna tamariki i te fare hakapikihaga nō te tahi atu tumu ; kia pāpaki mai ra te mākui te tumu, ē e tagata ape’e kia na.  Nō te haerehaga i te taote, kaore i te tahi atu fare hakapikihaga i roto i te tau hakapikihaga, e viru i te fakatere hakapikihaga e fariki e haere atu nā muri i te tahi tagata ’āpe’e.  Na te korometua e hōroga atu i te tamariki i te tagata ’āpe’e.  E fakariki kātoa hia kia haere te tamariki nō te fakaututu I te taime manako hia.  Na te fakatere hakapikihaga e hōroga I te parau fakatikahaga.  Kia haere te tamariki e te tagata e ’āpe’e nei ia nā i vaho I te fare hakapihaga, kaore hoki te korometua e te fakatere hakapikihaga e tia’aau hakahouā.  **2.3.2 Te haga tumu farikihia**  Te maki tamariki, te haga maki pekepeke, te haga tamariki e ’āpe’e hoki te haga tika mai te haga mākui kia tere anake rātou, teie te haga tumu e farikihia kia ma’iri anake te tamariki.  Te toe ake nā te fakatere hau e hōroga i te parau fakatikahaga. E viru kōia e ani i te pū tōtiare kia tītorotoro kātoa.  **2.4. Tāhora ē te fakanahohaga i te hora hakapikihaga**  **2.4.1 Fakanahohaga i te hora hakapikihaga**  E 27 hora hakapikihaga i roto i te hepetoma nō te kātoahaga o te tamariki.  E hene hora(6h) nō te monirē, te hana ite e tae noa tu i te hana ope. Nō te hana geti e ope hora(4h) e te hana mihe e geti hora e te ’āfa.  **Monirē, hana ite, hana ope :**   |  |  | | --- | --- | | **pogipogi : 7H30 🡺11H30** | **Avatea : 12H30 🡺15H00** |  |  | | --- | | **pogipogi : 7H30 🡺 11H30** |   **Te hana geti**   |  | | --- | | **pogipogi : 7H30 🡺 11H00** |   **Te hana mihe**  E rari hora e te ’āfa te taime e ravehia nō te kaikaihaga e te fakafakaeahaga, kaore e viru e hakapoto. Nā te fakaterehau e hōroga te parau fakatikahagana ruga i te anihaga o te tōmite hakapikihaga.  E farikihia te haga tamariki10 miniti na mua ake i te hora hakamātā, e hakapagohia te haga tamariki i muri ake i te 10 miniti i te hora fakaotihaga.  E 2 hora e te ’āfa nō te haga fakafakaeahaga. I te fare hakapikihaga tamahou, 15 e tae atu I te 30 miniti fakafakaeahaga i te ‘āfa hana.  **2.4.2. Te mana o te Tavana.**  E viru i te tavana e ani i te fakaterehau e taui i te hora hakamātāhaga e te hora fakaotihaga o te hakapikihaga ia au i te haga tumu o te henua.  Kia hōrogahia i te parau fakatikikahaga nā te fakaterehau, e viru i te tavana e taui i te haga hora.  Kia fakaturahia ra te taime (27h), e te hepetoma hakapikihaga.  **Upoko reko III. Te ora hakapikihaga**  **3.1. Fakanahohaga tumu**  Kua fakanahohia te orahaga o te haga pīahi e te haga tāpura o te haga korometua nō te haga fā i fakakitehia mai na te parau 131-1-1 nō te ture hakapkihaga mai te haga parau 13 nō ture henua n° 2017-15 nō te 13 nō tiurai 2017 o te papa ture hakapikihaga nō Porineti farāni nō roto i te papa tumu nō te haga kite, matakī nō te hakatūkia i te haga tamariki e nō te papa i tōna iho ananahi.  Na te fakatere hakapikihaga e kimi i te haga ravega kia haere maitaki te haerehaga hakapikihaga e te fakaturahaga i te ture. Kōia iho te tika kia vai te tārarihaga i rotopū i te haga korometua.  Kia kore e ’āfaro e anihia te manako o te Higoviru.  Kaore e viru i te korometua, kaore te tahi atu tagata i roto i te fare hakapikihaga e reko, e kapa kiro i mua i te tamariki, te haga mākui e tae nao tu i te haga gutuāfare.  Kōpani ketaketahia kia takiri kaore ra kia rave kirohia i te haga tamariki.  Kaore e viru e tāpe’a te taime fakafakaeahaga i te tahi atu tamariki nō te fakautu’a ia na, kāore kātoa e viru e vaiho noa te tahi tamariki kore e higo kia na.  Mai te haga tamariki e tae noa tu te haga mākui, gutuāfare kaore kātoa e viru kia rātou e reko kiro, kapa kiro, e takiri, e te vai atu ra i ruga i te haga korometua, tō rātou iho, ē tō rātou tika.  **3.2. Pāruruhaga i te haga tagata tutikakore**  E kōpani ketaketa roa hia kia tuku i te haga parau nō te haga tamariki iho i ruga i te rēni natirara i ravehia i vaho atu mai i pāpakihia i roto i te ture nō te 6 nō tiunu 1978.  E rave te haga korometua, te haga pupu hakapikihaga te haga rāvega nō te higo maitaki i te haga reko, te haga hakapikihaga i te haga tamariki i ruga i te tahua natirara.  E hakapikihia i te haga pīahi kia vai ara i ruga i te natirara.  E viru e ravehia te tahi haga taime nō te fakaara i te haga gutuāfarea, te tōmite hakapikihaga mai te haga parau kiro e vai nie i ruga i te natirara.  **3.3. Parau tumu nō te hipakorehaga i te roto i te tapihokohaga.**  E kōpani ketaketa roa hia te parau tapihokohaga e te haga parau hakatīanianihaga i roto i te fare hakapikhaga.  E viru i te ta’atihaga hakapikihaga(coopérative) e tapihoko i roto te fare hakapikihaga i te tau hakapikhaga kore ra te tau fakafakaeahaga.  E fakariki noa hia te haga tāpura i kōpuahia e te fakatere hau.  E viru i te fakatere hakapikihaga e hōroga i te parau fakatikahaga i fakaotihia e te Tōmite hakapikihaga te tahi taga pata hoho’a i fa’ata’ahia e te pū DGEE e haere mai i roto i te fare hakapikihaga. Te haga hoho’a piha hakapikihaga ē te haga hoho’a o te tamariki iho e fakarikihia. Kauraka ra teie haga patahaga hoho’a e hakataupupū te haerehaga hakapikihaga.  E rari noa ra pata hoho’a e viru e rave i roto i te matahiti  Kaore e viru e faka’aufauhia te terehaga hakapikihaga a te haga korometua i roto i te fare hakapikihaga.  **3.4 Te haga huru hakapikihaga.**  **3.4.1. I te fare hakapikihaga tamahou**  Kia tikahia e 3 matahiti i te tamariki e tītauhia i te mākui e poi mai i te fare hakapikihaga. I roto i te fare hakapikihaga tamahou, e hakapikihia ia rātou te haga tika huru kia hakatūkia kia na i ruga i tāna terehaga hakapikihaga. Kia rekorekohia ra i te gutuāfare eē kia rave kāmuihia ra te haga tāpura nō tōna tūkiahaga.  Kaore e viru e fakahepo hia i te fare hakapikihaga Tamahou.  Tera ra e viru e hakatano te haga hakapikihaga kia kore e fakaturahia i te teie aratkihaga.  Nō te tahi tamariki hihi, e viru e fakaātea kia na, taime nō te tāmarū kia na. Kaore e viru e vaiho kia na iho.  Tera ra kia vai tāmau noa ra tōna huru e kia taupupū te terehaga hakapikihaga, kaore ra kaore i tano tōna huru i te hakapikihaga, e tītauhia e tuku i tōna parau i te pupu hakapikihaga kāmui mai e te taote e te tahi tika nō te DASED mai tei fakakitehia i te parau 27 nō fakaotihaga n° 795 CM nō te 24 nō tiurai 1996 i ruga i te terehaga hakapikihaga. Kia fakaarahi te Higoviru.  **3.4.2 I te fare hakapikihaga tuatahi**  Kia roaka i te korometua e te pupu korometua te terehaga hakapikihaga ia au i te tamariki.  Kia kore te tamariki e tūkia i tana hakapikihaga, e hipa mataiki hia tōna haga hihi, ē na te haga korometua e fakatiki mai te tahi tāpura nō te tauturu kia na.  Kia kore e fakaturahia teie aratakihaga, kia kore e fakaturahia te haga tamariki mai te haga korometua, e viru e fakautu’ahia mai  - e fakataehia i te haga gutuāfare te haga peu kiro i ravehia.  - e fakaāteahia te tamariki i roto e rari taima poto nō te haga tamariki huehue, kaore ra e viru e vaiho kia na iho.  - e viru e hakapoto i te taime fakafakaeahaga  E fakariki noa hia te haga utu’a i pāpakihia i roto i teie aratakihaga.  Tumu takakē :  Tera ra kia vai tāmau noa ra tōna huru e kia taupupū te terehaga hakapikihaga, kaore ra kaore i tano tōna huru i te hakapikihaga, e tītauhia e tuku i tōna parau i te pupu hakapikihaga kāmui mai e te taote e te tahi tika nō te DASED mai tei fakakitehia i te parau 27 nō fakaotihaga n° 795 CM nō te 24 nō tiurai 1996 i ruga i te terehaga hakapikihaga. Kia fakaarahi te fakatere nō te Pū DGEE kaore ra tōna tika..  E viru e tātarahia te tamariki i te fare hakapikihaga eiaha ra kia hau atu i te 3 hana i ruga i te a’ohaga o te pupu korometua ē te parau fakatikahaga o te Higoviru.  Tera ra, kia vai tāmau noa te rekorekohaga i rotopū i te haga mākui e te haga korometua nō fakahoki maitakihaga i teie tamariki i roto i tāna hakapikihaga.  E viru te Higoviru e hakataui i te fare hakapikihaga kia kore te tamariki i taui i tōna huru muri ake e rari kavake i ruga i te anihaga a te fakatere hakapikihaga.  Na te gutuāfare iho e kimi i te fare hakapikihaga.  Tera ra e viru i te gutuāfare e kore e fakariki i teie fakaotihaga ki mua i te fakatere o te Pū DGEE kaore ra i tōna tika.  Na te Higoviru e fakaara i te Tavana i tāna fakaotihaga kaore ra te fakaotihaga a te fakatere nō te Pū DGEE.  **3.5 Pāruruhaga**  Kaore e fakahepohia te pāruruhaga i roto i te terehaga hakapikihaga, tera ra meau ake kia vai teie paruruhaga nō te haga tere hakapikihaga.  E fakahepohia ra te pāruruhaga kia haere te tamariki e hakapiki i te taime hakapikihaga i vaho atu i te fare hakapikihaga.  Kaore e pāruruhaga, e noho mai teie tamariki i te fare hakapikhaga. Na te korometua e hipa e vai anei i te pāruruhaga a te tamariki.  **Upoko reko IV. Te ravehaga i te haga piha farea hakapikihaga – ihomā ē te orahaga pāogoogo kore**  **4.1 Te ravehaga i te haga piha o te fare hakapikihaga-tikahaga**  Na te fakatere hakapikihaga e hakapago i te kātoahaga o te haga piha, kōia te tika nō te pāruru i teie haga piha, te haga hagahaga e tae noa tu i te haga tagata e ora nei i roto.  I ruga i te parau fakatikahaga a te Tavana, nā na e fakanaho i te terehaga hānuga a te haga rave hānuga a te oire i roto i te tau hakapikihaga.  Te hana kōia e tomo i roto i te fare hakapikihaga, e fakatika kōia e te tavana i te huru o te haga piha e tae noa tu i te rahihaga hagahaga e vai nei mai tei pāpakihia i roto i te puta hagahaga o te fare hakapikihaga, e tae noa tu i te hana e haere hoki i vaho i te terehaga hakapikihaga.  E viru i te Tavana e rave te haga piha hakapikihaga i muri ake i te tau hakapikihaga ma te fakaara atu i te fakatere hakapikihaga.  E viru e ravehia te haga piha hakapikihaga nō te haga tāpura i ruga i te hīroga, te makeva, te haga tāpura tōtiare, te haga hana hākinihaga, te haga ruruhaga nō te orahaga oire, nō te pāruruhaga i te huiragatira, kia au i te haga fā tumu o te fare hakapikihaga. E kōpani ketaketa roa hia te haga tāpura tapihokohaga e tae noa tu te haga ruruhaga poritita.  E viru i te oire e hōroga i te parau fakatikahaga i te tika tāna i tono mai nō te rave i te haga piha nō tana tāpura. Tera ra kia hakapāpū kōia ra te haga fakahepohaga nō te hakahānugahaga i te haga piha ia au i te pāruruhaga e tae noa tu i te tātā’ihaga o te haga piha kia kiro noa tu.  Kaore e parau hakatikahaga, te oire iho te tika kia taupupu noa tu te haerehaga hānuga.  Kia vai mā noa te haga piha kia fakahoki anake hia nō te haerehaga hakapikihaga. E hipa hoki te fakatere hakapikihaga i fakahokihi e te tavana kia vai noa mai te tītauhia e te haerehaga pāruruhaga.  Kaore te fakatere hakapikihaga e riro hakahouā ei tika i te tau i hōrogahia e te tavana i te tika tāna i tono mai.  **4.2 tomohaga i roto i te fare hakapikihaga.**  Kaore e viru i te tagata i vaho atu i te fare hakapikihaga e tomo mai i te haga tau hakapikihaga. Ko te haga rave hānuga nō te oire, te haga tika nō te ture higoviruhaga, te haga tika e haere mai e hipa i te terehaga hakapikihaga, te terehaga pāruru anake e viru e tomo mai..  Na te fakatere hakapikihaga e hōroga i te parau fakatika i te haga tagata e tomo mai i roto i te tau hakapikihaga.  Na te Tavana e hōroga i te parau fakatikahaga e tomo i roto i te fare hakapikihaga i te tau kaore e hakapikihaga, e viru kia na e fakaara i te fakatere hakapikihaga.  **4.3. te ihomā**  I roto i te aratakihaga e tuku ai I te haga fakahepohaga I ruga I te ihomā :   * Te haga gutu : kia vai mā noa te haga pēpenu * Te haga maikuku * Te haga maki peke   I roto i te fare hakapikihaga tamahou e tuatahi, e tamahia te haga piha I te haga hana kātoa.  E hakapiki hoki te haga korometua kia vai mā noa te haga tamariki e te iho mā  Kōpani ketaketa roa hia kia pūpuhihia te kavakava ē kia inu I te kava i roto I te fare hakapikihaga.  **4.4- te orahaga pāogoogo kore**  E rave hia te haga fakaineinehaga ara’i ’ati auahi, e te vai atu ra i roto i te matahiti hakapikiahaga e rari taime i roto i te geti kavake mai te hakamātāhaga hakapikihaga.  Nō te hakapakarihaga ki te tamariki e te haga tagata e ora i roto i te fare hakapikihaga kia haere vitiviti i vaho atu nō te pāruru hoki kia rātou i te haga ati auahi.  Nō reira e ravehia mai tei kitehia i roto I te ora mau ; ei hakapikihaga nō te kātoahaga.  Kia pāpakihia ra te haga terehaga i roto i te tahi Puta pāogoogo kore**.**  E fakaarahia te Tōmite hakapikihaga i teie puta pāogoogo kore mai tei pāpakihia i roto i te parau D.515-13 nō te ture hakatikahaga a te Hau. .  E viru i te fakatere hakapikihaga kaore te tōmite hakapikihaga e ani i te tavana kia reko atu i te ruruhaga nō te pāogoogo kore.  Na te fakatere hakapikihaga, te tavana e tae noa atu i te Higoviru e fakatikia i te tāpura pāogoogo kore (PPMS)  **4.5 Te tāpura pāogoogo kore (PPMS) nō te haga ati tōreu**  Kia hakatanohia te te tāpura pāogoogo kore (PPMS) i te te tāpura pāogoogo kore a te oire.  - kia tātara maitakihia te haga hānuga nō te arataki pāpū kia tupu nao atu i te tahi fifi, e kia ’ōpere maitehia te haga tika i te haga tagata e vai nei.  - kia hipa maitakihia te huru ’ati e vai ra e tōna huru i muri ake.  - kia rave hakavitivithia te haga hēia, tamariki i roto i te fare hakapikihaga.  - e fakaara noa hia te tavana, te haga tika turu nō te hakaōhie i te terehaga pāruru kia kore te tagata, tamariki kia pāogo nō te hakaineine te haga tāpura hakapakarihaga i ruga i t te tāpura pāogoogo kore (PPMS)  E fakakite noahia te tāpura pāogoogo kore (PPMS) i te tōmite hakapikihaga.  E fakanaho noa hia e rari taime i te matahiti te haga taime hakaineinehaga nō te arai i teie haga ’ati nō te higo maitaki kua tano anei i te ravehaga.  **4.6 fakautuutu vitviti**  Kia roko nao atu i te ’ati, e fakaara vitvitihia te haga mākui.  Kia kore te haga mākui i roakahie e poi noa hia tu te tamariki i te fare maki, kaore ra e tāniuniuhia te haga tika arai auahi, kaore te tika tā te mākui i hākini.  Nō reira, kia horoga mai te haga gutuāfare te haga numera niuniu tano, nō te fakaara vitiviti kia rātou, ē kia rave vitiviti hia te tamariki.  **4.7 Terehaga takakē**  E viru i te aratakihaga e pāpaki i te tahi tāpura hagahaga kōpani ketaketa roa hia i te fare hakapikihaga.  **Kaore e viru e rave te haga tipi mai te Cutter te huru i te fare hakapikihaga.**   * **Te moni, te haga taoga faka’una’una** * **Te haga fakanehenehe mai te hakakurakura vaha, te haga kau moni…** * **Te haga hakuti, pōpō, te haga uaua, te haga taura** * **Komo monamona piha’a, te haga kātiga monamona…**   Mai tei pāpakihia e te ture Hau Fenua n° 2019-19 nō te13 nō tiunu 2019 kōpani ketaketa roa hiq te haga VINI ē te haga mātini numeri pehe i roto i te fare hakapikihaga tamahou ē tuatahi.  E fakariki noa hia te haga mātini numeri noa o te fare hakapikihaga, ē te haga mātini numeri nō te haga tamariki tei roto i te hakapikihaga takake.  **4.8. Pāruruhaga i ruga i te rēni Natirara**  E fakatikia hoki te fare hakapikihaga te tahi tāpura aratakihaga nō te pāruru i te haga tamariki i ruga i te ravehaga Natirara.  I roto hoki te Tōmite Hakapikihaga e hakatika hia teie aratakihaga nō te haga tagata e tae noa tu te haga tamariki. E tāpirihia teie haga aratakihaga i roto i te haga piha e vai nei teie haga mātini tahua natirara.  **Upoko reko V. Te hakapagopago**  **5.1 Tikahaga tumu**  I roto i te parau L.911-4 nō te ture nō te hakapkihaga, e hakapapūhia i te tika ti’a’au tivira o te haga korometua.  O te fakatere hakapikihaga te tika ti’a’au o te haerehaga maitaki i te terehaga hakapagopago i te haga tamariki. I roto i te tōmite korometua o te fare hakapikihaga.  Lia hakapagopago maitaki hia te haga tamariki i roto ite haerehaga hakapikihaga, kia paruru maitaki hia te haga tamariki kia kore rātou e pāogo, ma te hipa maitaki hia te haga vahi rātou e farikihia, te haga māteria e hōrogahia, ē te haga huru tāpura.  E tītau kātoa hia teie haga ravehaga i te fakaeahaga hānuga a te haga korometua kaore ra kia tātara vitiviti hia te tamariki kia roko noa tu i te ’ati.  E tāpiri hoki te fakatere hakapikihaga i te tavana kōia hoki te tika nō te pāogoogo kore i ruga i te henua nō te kimi i te rāvega kia pāruru maitaki hia te haga tamariki i te tomohaga e tae noa tu i te hokihaga fare.  **5.2. Farikihaga ē te hokihaga te haga tamariki i te haga gutuāfare.**  **5.2.1 Terehaga i te fare hakapikihaga tamahou ē tuatahi**  E fakahokihia te haga tamariki i te gutuāfare ki oti i te hakapikihaga.  E viru kātoa i ruga i te anihaga o te gutuāfare e poi i te fare hakapagohaga tamariki, te fare kaikaihaga, kaore i ruga i te faurao.  **5.2.2. Terehaga takakē i te fare hakapikihaga tamahou.**  I roto i te haga piha tamahou,e hōrogahia te haga tamariki nā te haga mākui i te te haga tagata e fariki nei, kaore te haga korometua e hakapago mai tei pāpakihia i te puke ’irava 5.2.1 i ruga atu.  E fakahokihia te haga tamariki i te haga tagata tā te haga mākui i hākini atu ma te pāpaki atu kaore ma te fakakite roa mai, kaore ra i te fare hakapagohaga tamariki, te fare kaikaihaga, kaore i ruga i te faurao.  E viru i te fakatere hakapikihaga e pāpaki i te haga mākui te kaore i tano te tagata tā rātou i hākini nō tōna ’api ānei… tera rā e fakahokihia te tamriki i te tagat i hākinihia e te haga mākui.  Na te fakatere hakapikihaga e kimi i te rāvega nō te fakahoki te tahi tamariki kia kore te mākui e haere mai e toki kia na. Kauraka ra kia rave i tōna faura’o.  E viru kōia e poi atu i te mūto’i, kaore rā i te mūto’i farāni te rāvega hope’a.  Na te aratakihaga e fakaōti i te haga haerehaga fariki ē fakahokihaga i te tamriki i tōna iho mākui.  E ruru te pupu hakapikhaga nō te rave te tahi ravehaga kia tupu pinepine noa tu kia kore te haga mākui e fakatura i te fakanahohaga fariki kaore ra fakahokihaga.  **5.2.3 terehaga takakē i te fare hakapihaga tuatahi.**  Na te haga korometua i tanohia e higopoga i te haerehaga i vaho a te haga tamariki i roto iho i te kāua o te fare hakapikihaga.  I roto i te tōmite korometua, e tanohia ai te haga korometua e hakapago i te haga tamariki i te haga taime fakafakaēahaga, te farikihaga e tae noa atu i te haerehaga i vaho.  E 10 miniti te taime i fa’ata’ahia nō te fariki ē te haerehaga i vaho i te fare hakapikihaga nō te haga korometua i tonohia.  **5.3 tītauhaga i te haga tagata kia haere mai e turu i te tāpura hakapikihaga.**  **5.3.1 Te tika o te korometua.**  Te vai nei te tahi haga fakanahohaga hakapikihaga mai tāpupuhaga i te tamariki. Kaore e viru i te korometua i te higopoga i te tamariki.  Kia rave te korometua teie haga ravehaga, e tītau hia kia na te fakanahohaga kia tere maitaki te hakapikihaga. Kaore te korometua e viru e higopoga te kātoahaga o te haga tamariki. Tera rā tei raro ake noa teie haga tamariki i tōna tikahaga, kaore I raro ake I te haga tagata (mai te haga mākui, te haga korometua kē atu, te haga tika ta’atihaga…).  Nō reira, kia rave anake i teie huru fakanahohaga, e tītauhia : Ces formes d'organisation sont possibles sous réserve que :  - O te korometua iho te tika kia rave hia teie huru fakanahohaga ;  - Kua kite te korometua tei hea tāna haga tamariki ;  - Te haga tagata e turu nei e haga tagata i farikihia mai te haga fakanahohaga nō te pene 5.3.4.  - Tei raro ake te tika o te korometua, teie haga tagata.  **5.3.2. Mākui tamariki hakapikihaga**  E viru te fakatere hakapikihaga e tītau manihini, kaore e fariki i teanihaga a te haga mākui nō tutu i te haga tāpura hakapikihaga i vaho atu i te kāua hakapikihaga.  E terehaga moni kore ra. E rave hia ra te tahi fakanaho kia farikihia teie haga tagata i roto i fare hakapikihaga.  E viru kātoa i ruga I te anihaga a te tōmite korometua e fariki I te haga mākui nō te turu i te hakapikihaga.  E pāpakihia te igoa o te mākui, te taigo hana, te taime, e te vahi hakapikihaga.  **5.3.3. Te haga rave hānuga a te oire.**  E turu hoki te haga rave hānuga a te oire te haga tāpura a te piha hakapikihaga tamahou, mai tei fakanahohia e te fakatere hakapikihaga.  Na ta rātou parau hānuga e arataki i ta rātou tītauhaga i roto i te fare hakapikihaga.  **5.3.4 Te haga tagata i vaho atu.**  Na te fakatere nō te Pū DGEE e hōroga i te parau hakatikahaga nō te haga tagata i vaho atu i te terehaga hakapikihaga. E parau hakatikiahaga nō te matahiti.  Nō te haga tagata e haere mai e i roto i te piha hakapikihaga nō te hipa i te haerehaga hakapikihaga, e parau fakatikahaga te hagahia tārimahia e te haga tika e tae noa atu i te fakatere o te Pū DGEE.  **Upoko reko VI. Te hono i roto i te fare hakapikihaga e te gutuāfare.**  **6.1. ruruhaga I te haga gutuāfare**  E rave hoki te tōmite hakapikihaga i te haga tika i pāpakihia i te fakaotihaga n° 795 CM nō te 24 nō tiurai 1996 i ruga i te terehaga e te tikahaga o te haga fare hakapikihaga a te hau nō Porinetia farāni.  E tika hoki te haga mākui nō te gāti hakapikihaga.  Kia kite te haga gutuāfare, te haga tagata teie aratakihaga ma te pine atu i roto i te fare hakapikihaga.  E hakapāpu hoki teie aratakihaga te tāpura o te terehaga hakapikihaga, te haga tāpura māmanu kōpani ketaketa roa hia, te haga terehaga tika kore.  E viru hoki teie aratakihaga e fakaoti te haga rāvega kia vai te hono i rotopū i te haga mākui e te haga korometua. Mai te haga ruruhaga tītauhia, te haga tika o te haga korometua,  Kia vai māramarama te haga mākui e te haga tagata te ora hakapikihaga.  E kāmui hoki te fakatere hakapikihaga i te haga mākui o te hfare hakapikihaga kaore nō te piha hakapikihaga i te tōhaga hakapikihaga, kaore i te taime tāna i tono atu.  E tupu te ruruhaga mātāmua i muri ake i te getihaga o te hepetoma hakapikihaga.  E viru i te haga ta’atihaga mākui e tuku i tō rātou nohohaga tivira i te fare hakapikihaga. Kia hōrogahia kia rātou te tahi vahi pinehaga, e tae noa tu i te tahi piha nō tā rātou terehaga.  **6.2. Te tikahaga mākui**  Na mākui e ite tei rave tō rāua tikahaga mai te ture tivira e fakahepo nei noa tu te huru o tō rāua orahaga. E fakanaho takakē roa, kia rave noa e rari mākui i tōna tikahaga.  Kia kore e pāto’i hia na te tahi atu mākui, kua riro teie tikahaga ei tikahaga mana i roto i te haerehaga hakapikihaga. Tera rā e viru i te mākui e fakanaho i tōna tikahaga i roto i te ora hakapikihaga o tāna tamariki.  E fakahepohia i te fakatere hakapikihaga e fakaara i nau mākui e ite i te orahaga hakapikihaga a tā rāua tamariki kia taka anake rāua.  Kia riro te tikahaga mākui i te tahi, e viru i te fakaterehaga hakapikihaga e hōroga i te tahi mākui te haga parau i ruga i te orahaga hakapikihaga.  Nō reira i te hakamātāhaga hakapikihaga e tītauhia i nau mākui ta rāua nau nūmera niuniu kaore te haga rāvega nō te fakaara kia rāua.  **6.3. Te ta’atihaga mākui tamariki hakapikihaga**  Na roto i te ta’atihaga mākui tamariki hakapikihaga e viru i te haga mākui e tomo mai i roto i te orahaga hakapikihaga.  Te haga mākui, te haga tika hakapago i te haga tamariki e viru e fakatika te tahi ta’atihaga mākui i roto i te fare hakapikihaga kaore ra te haga fare hakapikihaga. Kia rave rātou te haga fakahepohaga nō te hakatika i tā rātou ta’atihaga i te pū DRCL nō te tōmiter teitei. E haga ta’atihaga fakahepo hia e te ture nō te 1 nō tiurai 1901. Na tā rātou papa ture e arataki i tā rātou terehaga nō te rari hakapikihaga kaore te haga fare hakapikihaga.  Kia pāruru hoki rātou te tika mōrare e mātēria o te haga mākui i tītauhia i roto i te ora haga hakapikihaga o tā rātou tamariki.  E fakahepohia te haga tika mākui e fakakite mai i tā rātou terehaga.  **6.4. ’Operehaga parau.**  Kia hōroga te fakaterehaga hakapikihaga i parau fakatikahaga kia fakakite te ta’atihaga mākui i tā rātou haga terehaga i te haga mākui.  Kaore te haga parau e higo noa hia kia kite anake na vai i rave.  Kia vai tanotano noa te haga parau, kia vai noa i roto i te fakaturahaga o te haga tagata. Kia kore teie fakahepohaga e fakatura hia e viru e horo i teie haga tagata hakahuehue.  Tei raro ake i te tikahaga o teie haga tika mākui, te terehaga i teie haga parau. Kia pāpaki hia i ruga i teie haga parau te igoa o te ta’atihaga e te te tagata i pāpaki. |
|  |

|  |
| --- |
| **Te haga tika mākui**  **FOSTER Vanina TAKAMOANA Philomène TINOMANO Vatina**  **ROUCHEUX Isabelle MALGRAS Delphine** |
| **Te tika o te oire**  **APA Mauricette**  **Te haga korometua**  **Virgine METUA Tuoto PAPARAI Clara TEREGA**  **Vaihau LEQUERRE Jehovannie ATGER Tehea SUN TAMA**  **Thierry TUTEIRIHIA Maeva PURAGA Jenny RAGIVARU**  **Hākinihia I te 21/09/2022** |